- सफाई कर्मी सस्पेंड, एडीओ की होगी जांच - Amar Ujala Hindi News Live
Home › Uttar Pradesh › Sultanpur › सफाई कर्मी सस्पेंड, एडीओ की होगी जांच
{"_id":"127-70056","slug":"Sultanpur-70056-127","type":"story","status":"publish","title_hn":"\u0938\u092b\u093e\u0908 \u0915\u0930\u094d\u092e\u0940 \u0938\u0938\u094d\u092a\u0947\u0902\u0921, \u090f\u0921\u0940\u0913 \u0915\u0940 \u0939\u094b\u0917\u0940 \u091c\u093e\u0902\u091a","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
सफाई कर्मी सस्पेंड, एडीओ की होगी जांच
गौरीगंज। जिले के दो दिवसीय दौरे पर आए मंडलायुक्त ने शनिवार को छह कार्यालयों का निरीक्षण किया। निरीक्षण के दौरान लगातार ड्यूटी से नदारद चल रहे एक सफाई कर्मी को निलंबित करने के साथ ही कमिश्नर ने एडीओ के खिलाफ विभागीय जांच के आदेश दिए हैं। आम जनता की सुविधा को देखते हुए कमिश्नर ने जिला समाज कल्याण कार्यालय पर पूछताछ केंद्र स्थापित करने सहित कई दिशा-निर्देश दिए हैं।
शासन ने महत्वपूर्ण योजनाओं के कुशल क्रियान्वयन के लिए कमिश्नर फैजाबाद संजय प्रसाद को जिले का नोडल अधिकारी नामित किया है। शुक्रवार को दो दिवसीय दौरे पर जिला मुख्यालय पहुंचे कमिश्नर ने पहले दिन जहां अधिकारियों के साथ समीक्षा बैठक कर कई आवश्यक दिशा-निर्देश दिए थे, वहीं शनिवार को कई कार्यालयों का निरीक्षण करने के साथ ही एक समग्र ग्राम का दौरा भी किया। कमिश्नर ने शनिवार सुबह 11 बजे एक भवन में संचालित जिला समाज कल्याण सहित पांच विभागों का निरीक्षण किया। यहां जिला समाज कल्याण अधिकारी का अतिरिक्त काम देख रहे एसडीएम त्रिलोकीनाथ सिंह को कार्यालय में एक पूछताछ केंद्र स्थापित करने तथा वित्त विकास निगम के कर्मचारियों को बकाएदारों से वसूली के लिए आरसी जारी कराने का निर्देश दिया। इसके बाद जिला पंचायतराज अधिकारी कार्यालय पहुंचे कमिश्नर ने डीपीआरओ एसबी सिंह से प्रधानों के विरुद्ध आई शिकायतों का निस्तारण, उपस्थिति/भ्रमण पंजिका तथा तहसील दिवस और डिस्पैच रजिस्टर मांगा। इसी दौरान कमिश्नर ने गांव में सफाई व्यवस्था की हकीकत जानने के लिए ग्राम प्रधानों से दूरभाष पर वार्ता शुरू कर दी। स्थानीय ब्लॉक के रोहसी खुर्द के ग्राम प्रधान ने कमिश्नर को बताया कि उनके यहां तैनात सफाई कर्मचारी विपिन सिंह तीन माह से ड्यूटी से नदारद है। इस बारे में संबंधित एडीओ पंचायत से शिकायत करने की भी बात प्रधान ने बताई। कर्मचारी के खिलाफ अब तक कार्रवाई न होने के बारे में जिला पंचायतराज अधिकारी ने ब्लॉक से रिपोर्ट न आने की बात की तो कमिश्नर ने एडीओ गौरीगंज को फोन किया। नाराज कमिश्नर ने सफाई कर्मचारी को तत्काल प्रभाव से निलंबित करने तथा एडीओ पंचायत के खिलाफ विभागीय कार्रवाई का आदेश डीपीआरओ को दिया। कमिश्नर की इस कार्रवाई से महकमे में हड़कंप मच गया। इस मौके पर डीएम जगतराज त्रिपाठी, एसपी हीरालाल, सीडीओ बसंतराम प्रजापति, एसडीएम सुभाषचंद्र प्रजापति, सीओ नवीन कुमार सिंह आदि मौजूद रहे।